21.12.2022
SK
Úradný vestník Európskej únie
L 327/5
(24)
V prípade, že sa príjemcovi, ktorým je veľký podnik, poskytuje akákoľvek pomoc ad hoc, na ktorú sa vzťahuje toto nariadenie, členský štát by mal okrem podmienok týkajúcich sa stimulačného účinku, ktoré sa uplatňujú na MSP, zabezpečiť aj to, aby príjemca v internom dokumente analyzoval životaschopnosť podporovaného projektu alebo činnosti, a to s pomocou aj bez pomoci.
Členský štát by mal overiť, či sa v tomto internom dokumente potvrdzuje podstatný nárast rozsahu projektu alebo činnosti, podstatné zvýšenie celkovej sumy vynaloženej príjemcom na podporovaný projekt alebo činnosť alebo podstatné urýchlenie dokončenia daného projektu alebo činnosti.
Takisto by malo byť možné konštatovať stimulačný účinok na základe skutočnosti, že investičný projekt alebo činnosť by sa v príslušnej vidieckej oblasti bez poskytnutia pomoci nerealizovali.
(25)
Na automatické schémy pomoci vo forme daňového zvýhodnenia by sa mali naďalej vzťahovať osobitné podmienky týkajúce sa stimulačného účinku vzhľadom na skutočnosť, že pomoc poskytnutá na základe týchto schém sa poskytuje automaticky.
Z tejto osobitnej podmienky vyplýva, že uvedené schémy pomoci sa mali prijať pred začatím činnosti alebo práce na podporovanom projekte/činnosti.
Táto podmienka by sa však neuplatňovala v prípade následných fiškálnych schém, ak sa na danú činnosť vzťahovali predchádzajúce fiškálne schémy vo forme daňového zvýhodnenia.
Rozhodujúcim momentom na posúdenie stimulačného účinku následných schém pomoci je moment, keď sa po prvýkrát stanovuje daňové opatrenie v pôvodnej schéme.
(26)
Pokiaľ ide o oblasti sústavy Natura 2000 (9) pre odvetvie poľnohospodárstva, cieľom je zabezpečiť environmen­ tálne správanie a efektívnosť podnikov pôsobiacich v tomto odvetví.
Pomoc na hektár by mala byť v súlade s právnymi predpismi Únie a s vnútroštátnymi právnymi predpismi dotknutých členských štátov týkajúcimi sa ochrany životného prostredia, dosiahnutia poľnohospodárskych, environmentálnych a klimatických cieľov vrátane stavu ochrany biodiverzity druhov a biotopov, ako aj zvýšenia spoločenskej hodnoty oblastí sústavy Natura 2000.
(27)
Pokiaľ ide o pomoc na sceľovanie pozemkov, pomoc na informačné akcie zamerané na sprístupnenie informácií nevymedzenému počtu príjemcov v odvetví poľnohospodárstva a lesného hospodárstva, pomoc na propagačné opatrenia vo forme publikácií zameraných na zvýšenie informovanosti širšej verejnosti o poľnohospodárskych výrobkoch, pomoc na náhradu škôd spôsobených nepriaznivou poveternostnou udalosťou, ktorú možno prirovnať k prírodnej katastrofe, a inými nepriaznivými poveternostnými udalosťami, pomoc na náhradu nákladov na prevenciu, kontrolu a eradikáciu chorôb zvierat a škodcov rastlín a strát spôsobených takýmito chorobami zvierat alebo škodcami rastlín, pomoc na pokrytie nákladov na odstránenie a likvidáciu mŕtvych hospodárskych zvierat, pomoc na náhradu škôd spôsobených chránenými zvieratami, pomoc týkajúca sa znevý­ hodnení v súvislosti s oblasťami sústavy Natura 2000, pomoc na výskum, vývoj a inovácie, pomoc na náhradu škôd spôsobených prírodnými katastrofami a pomoc na investície v prospech zachovania kultúrneho a prírod­ ného dedičstva v poľnohospodárskom podniku a v lesoch, pomoc na odstraňovanie škôd v lesoch, pomoc na zapojenie poľnohospodárov do systémov kvality pre bavlnu a potraviny a pomoc pre podniky, ktoré sú zapojené do projektov miestneho rozvoja vedeného komunitou a projektov operačných skupín EIP alebo z nich majú prínos, stimulačný účinok by sa nemal vyžadovať alebo by sa mal považovať za prítomný, ak sú splnené osobitné podmienky týkajúce sa uvedených kategórií pomoci, ktoré sú stanovené v tomto nariadení.
(28)
S cieľom zabezpečiť, aby bola pomoc primeraná a obmedzená na nevyhnutnú výšku, mala by sa maximálna výška pomoci vždy, keď je to možné, vyjadriť formou intenzity pomoci vo vzťahu k súboru oprávnených nákladov.
Ak sa maximálna intenzita pomoci nedá stanoviť, pretože sa nedajú určiť oprávnené náklady, alebo ak sa majú poskytnúť jednoduchšie nástroje pre nižšie sumy, maximálna výška pomoci by sa mala vyjadriť nominálne, aby sa zabezpečila primeranosť opatrení pomoci.
Intenzita pomoci a maximálna výška pomoci by sa mali stanoviť na úrovni, ktorou sa minimalizuje narušenie hospodárskej súťaže v podporovanom odvetví a ktorá súčasne vhodne prispieva k plneniu cieľa uľahčiť rozvoj hospodárskych činností príjemcov v odvetví poľnohospodárstva, vo vidieckych oblastiach a v odvetví lesného hospodárstva.
Na dosiahnutie súdržnosti s inter­ venciami v záujme rozvoja vidieka, ktoré financuje Únia, by sa tieto stropy mali zosúladiť so stropmi stanove­ nými v nariadení (EÚ) 2021/2115, pokiaľ je to v súlade so zásadami štátnej pomoci vyplývajúcimi z uplatňovania článku 107 ods.
3 písm.
c) zmluvy.
(29)
Na výpočet intenzity pomoci by sa mali použiť len oprávnené náklady.
Týmto nariadením by sa od notifikačnej pomoci nemala oslobodiť pomoc, ktorá v dôsledku zahrnutia neoprávnených nákladov prekračuje príslušnú intenzitu pomoci.
Stanovenie oprávnených nákladov by malo byť podložené zrozumiteľnými, konkrétnymi
(9) Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992, s. 7).